b'\n_START_ARTICLE_\nGeishan muistelmat (elokuva)\n_START_SECTION_\nVastaanotto\n_START_PARAGRAPH_\nL\xc3\xa4nsimaalaiset kriitikot antoivat erilaisia palautteita elokuvasta, sek\xc3\xa4 ylist\xc3\xa4vi\xc3\xa4, ett\xc3\xa4 kritisoivia. Japanissa ja Kiinassa vastaanotto oli ajoittain hyvin negatiivista, johtuen monista tekij\xc3\xb6ist\xc3\xa4, mitk\xc3\xa4 liittyiv\xc3\xa4t elokuvan n\xc3\xa4yttelij\xc3\xa4valintoihin, oikeellisuuteen ja suhteestaan historiaan._NEWLINE_Kiinassa hallitus kielsi elokuvan, koska japanilaiseen tarinaan oli valittu esiintym\xc3\xa4\xc3\xa4n my\xc3\xb6s kiinalaisia n\xc3\xa4yttelij\xc3\xb6it\xc3\xa4. Elokuvan saadessa ensi-iltansa 2005 Kiinan ja Japanin v\xc3\xa4liset suhteet olivat erityisen tulehtuneet ja kiinalainen hallitus koki kiinalaisten n\xc3\xa4yttelij\xc3\xb6iden k\xc3\xa4ytt\xc3\xa4misen elokuvassa liian herk\xc3\xa4ksi aiheeksi historiallisesti. _NEWLINE_Sek\xc3\xa4 Japanissa ett\xc3\xa4 l\xc3\xa4nsimaalaisten harrastajien joukossa joitakin on "h\xc3\xa4irinnyt" sek\xc3\xa4 alkuper\xc3\xa4isess\xc3\xa4 kirjassa muutamat historiallisista k\xc3\xa4yt\xc3\xa4nn\xc3\xb6ist\xc3\xa4 poikkeavat seikat. Elokuvassa geishojen kimonot, hius- ja meikkityylit ja tanssilikkeet poikkeavat perinteisest\xc3\xa4, viel\xc3\xa4kin geishoilla k\xc3\xa4yt\xc3\xb6ss\xc3\xa4 olevista malleista._NEWLINE_Matkallaan Tokioon mainoskampanjallaan er\xc3\xa4s i\xc3\xa4k\xc3\xa4s japanilaisnainen l\xc3\xa4hetti Zhang Ziyille, joka esitt\xc3\xa4\xc3\xa4 Geishan muistelmissa p\xc3\xa4\xc3\xa4osan Sayuri-geishana, kirjeen ja paketin. Kirjeess\xc3\xa4 h\xc3\xa4n kertoi ty\xc3\xb6skennelleens\xc3\xa4 geishana ja liikuttuneensa n\xc3\xa4hdess\xc3\xa4\xc3\xa4n elokuvan trailerin. Paketissa h\xc3\xa4n antoi Ziyille lahjaksi useita arvokkaita antiikkikimonoita. Ziyi liikuttui kyyneliin naisen eleest\xc3\xa4 ja kutsui h\xc3\xa4net elokuvan Japanin ennakkon\xc3\xa4yt\xc3\xb6kseen ja lupasi pukeutua tilaisuuteen yhteen kimonoista._NEWLINE_Elokuvan japaninkielinen nimi on "Sayuri" p\xc3\xa4\xc3\xa4henkil\xc3\xb6n mukaan.'